**Устав на народно читалище**

**„Стефан Караджа – 1936” село Телериг**

**общ. Крушари**

**ГЛАВА ПЪРВА**

**ОБЩИ ПОЛОЖЕНИЯ**

**Чл. 1 :** Народно читалище „Стефан Караджа – 1936” е традиционно самоуправляващо се българско културно – просветно сдружение със седалище с. Телериг, община Крушари, област Добрич, което изпълнява и държавни културно – просветни задачи в областта на културата. **То работи на принципите на доброволността, демократизма и автономията.**

**Чл. 2 :** В неговата дейност могат да участват всички физически лица без оглед на ограничения за възраст, пол, политически и религиозни възгледи и етническо самосъзнание.

**Чл. 3 :** Народно Читалище „Стефан Караджа – 1936” с. Телериг е юридическо лице с нестопанска цел. То подлежи на вписване в регистъра на Окръжния съд.

**Чл. 4 : Народно читалище „Стефан Караджа – 1936” с. Телериг поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.**

**Чл. 5 :** Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.

**Чл. 6 : Читалището работи във взаимоотношения и с други културни и научни институти, учебни заведения, обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.**

**ГЛАВА ВТОРА**

**ЦЕЛИ, ДЕЙНОСТИ И ЗАДАЧИ**

**Чл. 7 :** Целта на Народно Читалище „Стефан Караджа – 1936” е да задоволи потребностите на гражданите свързани с :

1. Развитие и обогатяване на културния живот, социалната и образователна дейност на населението.
2. Запазване на обичаите и традициите на българския народ.
3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.
4. Възпитаване и утвърждаване на националното самосъзнание.
5. Осигуряване на достъп до информация.

**Чл. 8 :** За постигането на своята цел, читалището извършва следните дейности:

1. Поддържа библиотека, читални, **фото-, фоно-, филмо и видеотеки, както и създава и поддържа електронни информационни мрежи.**
2. Организира школи, кръжоци, курсове, клубове кино- и видеопоказ, празненства, концерти, чествания и младежки дейности.
3. Развива и подпомага любителското художествено творчество.
4. Събира и разпространява знания за родния край.
5. Създава и съхранява музейни колекции съгласно Закона за културното наследство.
6. Предоставя компютърни и интернет услуги.

**Чл. 9 :** Читалище „Стефан Караджа -1936” с. Телериг може да развива допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

**Чл. 10 :** Читалището няма право да предоставя собствено или ползвано от членовете му имущество възмездно и безвъзмездно на :

1. Религиозни общности и юридически лица с нестопанска цел, за хазартни игри и нощни заведения.
2. За постоянно ползване от политически партии и организации.
3. На председателя, секретаря, членовете на настоятелството и проверителната комисия и на членове на техните семейства.
4. Читалищни сдружения нямат право да управляват и да се разпореждат с

имуществото на другите читалища, които са техни членове.

**ГЛАВА ТРЕТА**

**УЧРЕДЯВАНЕ, ПРЕКРАТЯВАНЕ, ЧЛЕНСТВО**

**Чл. 11 :**

1. Народно Читалище „Стефан Караджа – 1936” с. Телериг е регистрирано на 17.11.1997г. в Добрички окръжен съд като самостоятелно юридическо лице с нестопанска цел.
2. Всяка промяна на вписаните в съдебния регистър обстоятелства се заявяват в съда в съответствие с чл. 9, ал. 4 от ЗНЧ.
3. Читалище могат да учредяват най – малко 50 дееспособни физически лица за селата.
4. Учредителното събрание приема устава на читалището и избира неговите органи. Уставът урежда :

* Наименованието
* Седалището
* Целите
* Източниците на финансиране
* Органите на управление и контрол, техните правомощия, начина на избирането им, реда за свикването им и за вземане на решения.
* Начина за приемане на членовете и прекратяване на членството им, както и реда за определяне на членски внос.

**Чл. 12 :** Читалището придобива качеството на юридическо лице с вписването му в регистъра на Окръжния съд , в чийто район е седалището на читалището.

**Чл. 13:** Действията на учредителите извършени от името на народното читалище до деня на вписването поражда права и задължения само за лицата, които са ги извършили. Лицата, сключили сделките отговарят солидарно за поетите задължения.

1. Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

* Протоколът от учредителното събрание
* Уставът на читалището
* Нотариално заверен образец от подписа на лицето, представляващо читалището и валидния печат на читалището.

1. В регистъра се вписват:
2. Наименованието и седалището на читалището и източникът на първоначалното финансиране.
3. Уставът
4. Имената на членовете на настоятелството и на проверителната комисия на читалището.
5. Името и длъжността на лицето, което представлява читалището.
6. Настъпилите промени по т. 1 и т. 4
7. Наименованието на народното читалище трябва да не въвежда в заблуждение и да не накърнява добрите нрави. То се изписва на български език. Към наименованието на читалището се добавя и годината на неговото първоначално създаване.
8. Седалището на читалището е населеното място, където се намира неговото управление. Адресът на читалището е адресът на неговото управление.
9. Всяка промяна в обстоятелствата по ал.4 трябва да бъде заявена в 14 дневен срок от възникването й.
10. Народното читалище може да кандидатства за държавна и/ или общинска субсидия след изтичането на едногодишен срок от вписването в регистъра по чл. 10.

**Чл. 14 :**

1. Към министъра на културата се води публичен регистър на народните читалища. В регистъра по ал. 1 се вписват:
2. Наименованието на читалището;
3. Седалището на читалището и източникът на първоначалното финансиране;
4. Клоновете на читалището;
5. Името на лицето, което представлява читалището;
6. ЕИК по БУЛСТАТ;
7. Настъпилите промени по т.1 и т.5;
8. Всяко читалищно настоятелство в 7 дневен срок от вписването на читалището в съдебния регистър подава заявление за вписване в регистъра по ал.1. Към заявлението се прилагат данните по ал. 2, уставът на читалището и списък с членовете на читалището.
9. Министърът на културата или оправомощено от него длъжностно лице издава удостоверение за вписване в регистъра по ал. 1 и уведомява служебно за това кмета на общината, където се намира седалището на читалището.
10. На читалището, което не е вписано в регистъра по ал. 1 не се предоставят субсидии от държавния и общинския бюджет, както и държавно и общинско имущество за ползване.

**Чл. 15 :** Читалището може да бъде прекратено по решение на Общото събрание или по решение на окръжния съд съгласно чл.27 от ЗНЧ.

**Чл. 16:** Членовете на Народно читалище „Стефан Караджа -1936” с. Телериг могат да бъдат индивидуални, колективни, почетни и дарители.

**Чл. 17:** Индивидуалните членове са български граждани. Те са действителни и спомагателни.

1. Действителни членове са дееспособни лица, които плащат редовно членски внос в размер най-малко 1 лев годишно, трябва да са навършили 18г. и да участват в дейността на читалището. Те имат право да избират и да бъдат избирани. **Право на глас имат тези, които са платили членския си внос за текущата година и новоприетите членове от Общото събрание.**
2. Спомагателни членове са лица до 18 години, които нямат право да избират и да бъдат избирани и имат съвещателен глас. Те плащат членския си внос в размер най-малко 1 лев годишно.
3. **Членството се учредява:**

* **с молба и решение на Общото събрание, или читалищното настоятелство.**
* **продължава с акта на плащане на членския внос. Води се регистър на читалищните членове.**
* **брой членове – най-малко 50**

1. **Членството се прекратява:**

* **с писмено заявление на читалищния член**
* **когато не е платен членският внос в рамките на календарната година.**
* **когато общото събрание или читалищното настоятелство изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.**

**Чл. 18 :**

1. **ЧЛЕНОВЕТЕ на читалище „Стефан Караджа – 1936” имат право:**
2. **Да избират ръководни органи и да бъдат избирани в тях.**
3. **Да получават информация за дейността на читалището.**
4. **Да участват в обсъждане на дейността на читалището.**
5. **Да ползват с предимство неговата база и услугите му.**
6. **ЧЛЕНОВЕТЕ на читалище „Стефан Караджа -1936” са длъжни:**
7. **Да плащат редовно членския си внос.**
8. **Да спазват Устава на читалището.**
9. **Да участват според възможностите си в дейността на читалището.**
10. **Да опазват недвижимото имущество и предприемат стъпки за обогатяването му.**
11. **Да не уронват доброто име на Народно читалище „ Стефан Караджа – 1936”**

**Чл. 19 :**

1. Колективни членове на читалище „Стефан Караджа – 1936” могат да бъдат:

* Професионални и стопански организации.
* Търговски дружества, регистрирани по установения ред, кооперации и сдружения с нестопанска цел.
* Културно – просветни и любителски клубове, творчески колективи, учебни заведения.

1. Колективните членове съдействат:

* За осъществяване на целите на читалище „ Стефан Караджа – 1936”.
* Плащат членски внос в размер най – малко 30лв.
* Подпомагат финансово дейностите и поддържането, както и обогатяването на материалната база.
* Имат право на един глас.

1. Членството на колективните членове се учредява и поддържа чрез писмено споразумение или договор, които не могат да накърняват интересите на читалище „Стефан Караджа – 1936”.
2. Колективното членство се прекратява:

* По писмено искане на колективния член.
* При фактическо прекъсване на взаимоотношенията между колективен член и читалище „ Стефан Караджа – 1936” в продължение на една календарна година.

**Чл. 20 :** Почетните членове на читалище „Стефан Караджа – 1936” са български и чужди граждани и дарители с изключителни заслуги към него.

**ГЛАВА ЧЕТВЪРТА**

**УПРАВЛЕНИЕ**

**Чл. 21 :** Органите за управление на Народно читалище „ Стефан Караджа – 1936” с. Телериг са :

1. Общото събрание.
2. Читалищното настоятелство.
3. Проверителната комисия.

**Чл. 22 :** Върховен орган на читалището е Общото събрание. То се състои от всички членове на читалището, имащи право на глас.

**Чл. 23 :** Общото събрание се състои от членове на читалището имащи право на глас.

Общото събрание:

1. Изменя и допълва Устава.
2. Избира и освобождава членове на Настоятелството, Проверителната комисия и Председателя.
3. Изключва членове на читалището.
4. Определя основните насоки за дейността на читалището.
5. Взема решения за членуване или прекратяване на членството в Читалищно сдружение.
6. Приема бюджета на читалището.
7. Приема годишния отчет до 30 Март на следващата година.
8. Обявява почетни членове в т.ч. дарителите.
9. Отменя решения на органите на читалище „Стефан Караджа – 1936”
10. Взема решения за отнасяне до съда на незаконосъобразни действия на ръководството или на отделни членове.
11. Взема решение за прекратяване на читалището. Решенията на Общото събрание са задължителни за другите органи на читалището.
12. Определя размера на членския внос.
13. Взема решения за откриване на клонове на читалището след съгласуване с общината.
14. Приема вътрешни актове необходими за организация на дейността на читалището.

**Чл. 24 :**

1. Редовно Общо събрание на читалище „Стефан Караджа – 1936” се свиква от Настоятелството веднъж годишно.
2. Извънредно общо събрание на читалище „Стефан Караджа – 1936” може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. **При отказ на настоятелството да свика извънредно общо събрание до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.**
3. Поканата за събранието трябва да съдържа дневния ред, датата, часа, мястото на провеждане и кой го свиква. Поканата да бъде получена срещу подпис или връчена не по – късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.
4. Общото събрание е законно, ако присъстват най- малко половината от имащите право на глас членове на читалище „ Стефан Караджа – 1936”. При липса на кворум събранието се отлага с един час, за да се изчакат членовете които не са успели да дойдат в уговорения час. Събранието е законно, ако на него присъстват не по – малко от една трета от членовете при редовно общо събрание и не по – малко от половината плюс един от членовете при извънредно събрание.
5. Решенията се вземат с мнозинство повече от половината от присъстващите членове с право на глас, освен решенията по чл. 14, ал. 1, т.1,4,10,11,12 от Закона за народните читалища, които се вземат с мнозинство най – малко 2/3 от всички членове.
6. Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.
7. Искът се предявява в едномесечен срок от узнаването на решението, но не по – късно от една година от датата на вземане на решението.
8. Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по – късно от една година от датата на вземане на решението.

**Чл.25 :**

1. Изпълнителен орган на народно читалище “Стефан Караджа – 1936” е Настоятелството. То се състои *най – малко от 3 члена избрани за 3 /три/ години.* Те не могат да имат роднински връзки по права и съребрена линия до четвърта степен.
2. НАСТОЯТЕЛСТВОТО:
3. Настоятелството работи на обществени начала.
4. Членовете му трябва да са личности, познаващи дейността на читалището, готови да работят за нейното развитие, да познават нормативната база. Промени в състава на настоятелството могат да се правят на отчетните и извънредните събрания на читалището.
5. Настоятелството взема решения с мнозинство повече от половината на членовете си.
6. Настоятелството свиква общото събрание и изпълнява взетите от него решения.
7. Подготвя и внася в общото събрание проект за бюджета на читалището, следи за изпълнението му и утвърждава щата му.
8. **Подготвя и внася в общото събрание отчет по бюджета и дейността на читалището.**
9. **Назначава секретаря на читалището и утвърждава длъжностната му характеристика.**
10. **Взема решения относно изпълняването на програмата и приетия годишен бюджет.**
11. **Взема решения за назначаването на щатния и хонорования персонал и за определяне на хонорарите им и трудовите възнаграждения.**
12. **Приема годишни планове за работата на читалището с изключение на решения свързани по чл. 14, ал.1, т.6 от ЗНЧ.**
13. **Решава въпросите за създаване и закриване на колективи за художествено творчество, школи, курсове и други.**
14. **Взема решения за стопанисване на читалищното имущество, за придобиване на недвижимо имущество, за отдаване на имущество под наем или аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнение на дарения.**
15. **Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.**
16. **Взема решения за морално и материално стимулиране и поощряване на читалищни членове и дейци, работещи в читалището.**
17. **НАСТОЯТЕЛСТВОТО се свиква на заседание веднъж в месеца или съобразно годишната програма за дейности. При необходимост на тях могат да се канят и други читалищни членове и служители или членове на Проверителната комисия. Настоятелството жзема решения с мнозинство повече от половината от членовете си.**

**Чл. 26 :**

1. ПРЕДСЕДАТЕЛЯТ на читалището се избира пряко от общото събрание за три години въз основа на чл. 17 от ЗНЧ.
2. Председателят представлява читалището.
3. Свиква и ръководи заседанията на Настоятелството и председателства общото събрание.
4. Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.
5. Отчита дейността си пред настоятелството.
6. Издава заповеди свързани с организиране изпълнението на решенията на Общото събрание и съгласно действащото законодателство на РБ.

**Чл. 27 :** СЕКРЕТАРЯТ на читалището:

* се назначава от Читалищното настоятелство и ръководи цялостната дейност на читалището и неговия административен състав.
* подготвя въпросите и организира тяхното обсъждане от читалищното настоятелство и осигурява изпълненията на решенията му;
* води кадровите дела на администрацията;
* организира изпълнението на решенията на настоятелството, включително решенията за изпълнението на бюджета;
* организира текущата основна и допълнителна дейност;
* отговаря за работата на щатния и хонорувания персонал;
* представлява читалището заедно и поотделно с председателя;

Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/ съпруга на председателя на читалището.

**Чл. 28 :** ПРОВЕРИТЕЛНАТА КОМИСИЯ:

1. се състои от трима членове избрани за три години. Не могат да бъдат членове лица, които са в трудово – правни отношения с читалището или са роднини на членове на Настоятелството на председателя и секретаря по права линия, съпрузи, братя и сестри и роднини по сватовство от първа степен.
2. Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.
3. При констатиране на нарушения, Проверителната комисия уведомява общото събрание на читалището, а при данни за извършено престъпление – органите на прокуратурата.
4. Комисията взема решения с мнозинство повече от половината.

**Чл. 29 :** Когато поради смърт, трайна физическа невъзможност или подаване на оставка, председателят на читалището престане да изпълнява задълженията си, или когато поради същите причини Настоятелството или Проверителната комисия останат с по – малко членове от предвидените в чл. 21, ал.1 и чл.22 и чл.24, в срок от два месеца Общото събрание избира нов Председател или попълва състава на съответния орган.

**Чл. 30 :** Не могат да бъдат избирани за членове на Настоятелството и Проверителната комисия и за секретар лица, които са осъждани на лишаване от свобода за умишлени престъпления от общ характер.

**Чл. 31 :** Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**ГЛАВА ПЕТА**

**ИМУЩЕСТВО И ФИНАНСИ**

**Чл. 32 :** Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.

**Чл. 33 : Читалището полага еднакви грижи на добър стопанин за опазване и обогатяване както на собственото, така и на ползваното имущество.**

**Чл. 34 :** Читалищата не могат да отчуждават недвижими вещи и да учредяват ипотека върху тях. Движими вещи могат да бъдат отчуждавани, залагани, бракувани или заменяни с по – доброкачествени, но само по решение на читалищното настоятелство.

**Чл. 35 :** Недвижимото и движимото имущество, собственост на читалището, както и приходите от него не подлежат на принудително изпълнение освен вземания, произтичащи от трудово – правни взаимоотношения.

**Чл. 36 :** Читалището набира средства от следните източници:

1. Членски внос.
2. Културно – просветна и информационна дейност, включително школи и курсове.
3. Субсидия от държавния и от общинския бюджет.
4. Наеми от движимо и недвижимо имущество.
5. Дарения и завещания.
6. Други приходи, включително от стопанска дейност.

**Чл. 37 :** Единният читалищен бюджет се формира от всички приходоизточници собствени и от субсидии.

**Чл. 38 :** Предложенията за годишната субсидия за читалищата по общини, нормативите и механизмът за нейното разпределяне се разработват от Министерството на културата съгласувано с областните адмирации и общините по места.

* с решение на общинския съвет читалището може да се финансира допълнително над определената по ал.1 субсидия със средства от собствените приходи на общината.
* гласуваната от общинския съвет субсидия за читалището определена на основата на нормативи и по реда на ал.2 не може да се отклонява от общината за други цели.

**Чл. 39 :** Предвидените по държавния и общински бюджет средства за читалищна дейност се разпределят между читалищата от комисия с участието на представител на съответната община и се предоставят на читалищата за самостоятелно управление. При недостиг на средства за ремонта и поддръжката на читалищната сграда средствата се осигуряват от общинския съвет.

**Чл. 40 :** Читалищното настоятелство изготвя годишния отчет за приходите и разходите, който се приема от Общото събрание.

**Чл. 41:** Отчетът за изразходваните от бюджета средства се представя в общината, на чиято територия се намира читалището.

**Чл. 42 :** Председателят на читалището на територията на общината ежегодно в срок до 10 Ноември представя на кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в общината.
2. Програмата по ал. 1 се изпълнява от читалището въз основа на финансово обезпечени договори, сключени с кмета на общината.
3. Председателят на читалището представя ежегодно до 31 Март пред кмета на общината и общинския съвет доклад за осъществените читалищни дейности в изпълнение на програмата по ал .1 и за изразходваните от бюджета средства през предходната година.
4. Докладите по ал. 3 на читалищата на територията на една община се обсъждат от общинския съвет на първото открито заседание след 31 Март с участието на представителите на народните читалища – вносители на докладите.

Счетоводната отчетност се води в съответствие със Закона за счетоводството и подзаконовите документи.

**ГЛАВА ШЕСТА**

**ПРЕКРАТЯВАНЕ**

**Чл. 43 :** Читалището може да бъде прекратено по решение на общото събрание или на Окръжния съд.

**Чл. 44 :** Окръжният съд постановява решение за прекратяване на читалището, ако :

1. Дейността му противоречи на закона за народните читалища, Устава и добрите нрави;
2. Имуществото му не се използва според целите на читалището и при трайна невъзможност читалището да действа.
3. Е налице трайна невъзможност читалището да действа или не развива дейност за период две години. В тези случаи министърът на културата изпраща сигнал до прокурора за констатирана липса на дейност на читалището.
4. Не е учредено по законния ред.
5. Е обявено в несъстоятелност.
6. Прекратяването на читалището по искане на прокурора се вписва служебно.
7. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.
8. За неуредени в ЗНЧ случаи се прилага Законът за юридическите лица с нестопанска цел.

**Чл. 45 :** Читалищното сдружение в което е членувало прекратеното читалище, не може да претендира за разпределянето на имуществото на това читалище.

**Чл. 46** : За неуредените в този закон случаи се прилага Закона за юридическите лица с нестопанска цел.

**ГЛАВА СЕДМА**

**АДМИНИСТРАТИВНО – НАКАЗАТЕЛНИ РАЗПОРЕДБИ**

**Чл. 47 :** Председател или секретар на читалище, който предостави имущество в нарушение на чл. 3, ал.4 от ЗНЧ се наказва с глоба в размер от 500 до 1000 лева, както и с лишаване от правото да заема изборна длъжност в читалище за срок от 5 години.

**Чл. 48 :** Председател на читалище или представляващ читалищно сдружение, който не заяви вписване в регистъра на читалищата или читалищните сдружения в срок по чл. 10, ал.3 от ЗНЧ се наказва с глоба от 150 до 300 лева.

**Чл. 49 :** Председател на читалище, който не представи доклад за изпълнението на читалищните дейности и за изразходваните от бюджета средства в срока по чл. 26а, ал.4 от ЗНЧ се наказва с глоба от 150 до 300 лева.

**Чл. 50 :** Нарушенията се установяват с актове на :

* оправомощени от министъра на културата длъжностни лица / за нарушения по чл.32 от ЗНЧ/;
* кмета на съответната община, или оправомощени от него длъжностни лица по чл.31 и чл. 33 от ЗНЧ;
* наказателните постановления се издават от министъра на културата или от оправомощен от него заместник министър, съответно от кмета на общината;
* съставянето на актове, издаването, обжалването и изпълнението на наказателните постановления се извършват по реда на Закона за административните нарушения и наказания;
* събраните глоби за нарушения по чл.32 от ЗНЧ се внасят в националния фонд „Култура”.

**ГЛАВА ОСМА**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

1. Съществуващите народни читалища се регистрират по този закон в срок до 31 декември 1997 година, като представят:

* Протокол от общото събрание, свикано след влизането на закона в сила;
* Устав;
* Нотариално заверен образец от подписа на лицето, представляващо читалището и валидния печат на читалището;
* броят на членовете на общото събрание трябва да съответства на чл.8 от ЗНЧ;

1. На народните читалища по реда на Закона за държавната собственост безвъзмездно се отстъпва право на ползване върху сградите и другите недвижими имоти, предоставяни им до влизане в сила на този закон от държавата и общинските органи за читалищни нужди. Правото на ползване се погасява с прекратяването на читалището.
2. Възстановява се собствеността на читалищата върху всички имоти, включително и върху земеделски земи, отнети от държавна и общинска нужда независимо от основанията. Възстановяването на правото на собственост върху земеделски земи и въвеждането им във владение се извършват по реда на Закона за собствеността и ползването на земеделските земи.
3. С влизането на този закон в сила на неоземлените читалища се предоставя за ползване 50 декара земя от общинския поземлен фонд, ако има такъв.
4. Този Устав може да се изменя от общото събрание на читалището с мнозинство от 2/3 от присъстващите на събранието.
5. Празник на читалището е 24 Май – „Ден на Българската просвета и култура и на славянската писменост” .
6. Читалището има име - НЧ „Стефан Караджа – 1936”
7. Читалището има кръгъл печат с надпис НЧ „Стефан Караджа – 1936” с. Телериг, област Добрич с разтворена книга в средата.
8. **За неуредени от този устав положения важи действащото законодателство на РБ.**
9. Настоящият Устав е приет от Общото събрание на читалището, състояло се на 27.03.2022г.

**С решение на Общото събрание, на основание на чл.14, ал.1, т.1 от ЗНЧ се извършват изменения и допълнения, които са изписани с по – тъмен шрифт в Устава на НЧ „ Стефан Караджа -1936” с. Телериг.**